கேள்வி: கே. ஏ. பீனா - இளமை வாழ்க்கை என்பது என்ன?
பதில்: கேரளத்தின் திருவனந்தபுரம் மாவட்டத்தில் உள்ள வாழயிலாவில், பத்திரிகையாளர் எம். கருணாகரன் நாயர் மற்றும் அவரது மனைவி அம்பிகா ஆகியோரின் மகளாகப் பிறந்தார். கேரளப் பல்கலைக்கழகம் ஊடகவியல் மற்றும் ஆங்கில இலக்கியத்தில் முதுகலைப் பட்டம் பெற்ற பீனா, மலையாள எழுத்தாளர் கே. பாலகிருஷ்ணன் பற்றிய தனது ஆய்வறிக்கையை எழுதினார். இவரின் கணவர் பைஜு சந்திரன், திருவனந்தபுரம் தூர்தர்ஷன் துணை இயக்குநராகப் பணியாற்றி ஓய்வு பெற்றுள்ளார். இவர்களுக்கு திரைப்படத் தயாரிப்பாளர் ரித்விக் பைஜு என்ற ஒரு மகன் உள்ளார். பீனா தனது ஆரம்ப பள்ளி நாட்களில் எழுதத் தொடங்கினார். 13 வயதில் ''பீனா கண்ட ரஷ்யா'' என்ற பயணக் குறிப்பை எழுதினார். இது முதல் முறையாக 1981 இல் வெளியிடப்பட்டது. 1977 ஆம் ஆண்டில் உக்ரைனிய சோவியத் சோசலிச குடியரசில் உள்ள ஆர்டெக்கில் நடந்த சர்வதேச குழந்தைகள் முகாமில் கலந்து கொண்ட தனது அனுபவங்களை இந்தப் புத்தகத்தில் விவரிக்கிறார். 1987 ஆம் ஆண்டில், மலையாள நாளேடு கேரளகௌமுதி உதவி ஆசிரியராகச் சேர்ந்தார். 1989 ஆம் ஆண்டில் மாத்ருபூமி (இதழ்) சேர்ந்தார். 1991 ஆம் ஆண்டில், இவர் இந்திய அரசின் இந்திய தகவல் சேவையில் சேர்ந்தார். மேலும் அனைத்திந்திய வானொலி மற்றும் தூர்தர்ஷனின் செய்தி ஆசிரியராக பணியாற்றினார். பத்திரிகை தகவல் பணியகம் மற்றும் விளம்பரம் மற்றும் காட்சி விளம்பர இயக்குநரகத்திலும் பணியாற்றினார்.